1968L0221 — DA — 01.01.1981 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Tidende No page date

Ændret ved:

▼B

RÅDETS DIREKTIV

af 30. april 1968

om en fælles metode til beregning af de i traktatens artikel 97 omhandlede gennemsnitssatser

(68/221/EØF)

RÅDET FOR DE EUROPÆISKE FÆLLESSKABER HAR under henvisning til traktaten om oprettelse af Det europæiske økonomiske Fællesskab, særlig artiklerne 99 og 100, under henvisning til afgørelsen af 21. juni 1960 truffet i Rådet af repræsentanterne for medlemstaternes regeringer, under henvisning til forslag fra Kommissionen, under henvisning til udtalelse fra Det europæiske Parlament ( 1 ), under henvisning til udtalelse fra Det økonomiske og sociale Udvalg ( 2 ), og ud fra følgende betragtninger: ud fra følgende betragtninger: Siden traktatens ikrafttræden har det til skade for fællesmarkedets rette funktion vedvarende voldt vanskeligheder at fastsætte de i artikel 97 omhandlede gennemsnitssatser til udligning af skattetrykket fra omsætningsafgifter, som opkræves efter det kumulative flerledsafgiftssystem; disse ugunstige virkninger vil blive forstærket, efterhånden som tolden inden for Fællesskabet bortfalder; en fremtidig tilpasning af udligningsafgifter og godtgørelser skal udelukkende sikre en større neutralitet af de gældende kumulative flerledsafgiftssystemer i den internationale handel og således muliggøre, at overgangen til det fælles merværdiafgiftssystem sker under de bedst mulige vilkår; en tilpasning, der opfylder disse forudsætninger, er i overensstemmelse med de kriterier, der er anerkendt i Rådet af repræsentanterne for medlemsstaternes regeringer ved afgørelse af 21. juni 1960; de ovennævnte vanskeligheder skyldes især, at de forskellige medlemsstater beregner disse satser efter forskellige metoder; en harmonisering af disse forskellige metoder i tiden, indtil merværdiafgiften er indført i alle medlemslandene, er derfor i fællesmarkedets interesse, og kan ske ved indførelse af passende, fælles beregningsregler, som sikrer, at de i traktatens artikel 97 fastsatte grænser overholdes, og som tillader en kontrol af de på denne måde beregnede gennemsnitssatser; for at tage videst muligt hensyn til de gældende produktionsbetingelser for varer eller varegrupper, må disse regler indeholde bestemmelser om afvejning af afgiftsbelastningens komponenter; reglerne må give medlemsstaterne mulighed for at vælge bestemte metoder til skønsmæssig fastsættelse af satserne; Kommissionen bor bemyndiges til, efter høring af medlemsstaterne, at udstede gennemførelsesbestemmelser for den fælles beregningsmetode; for at lette Kommission opgave med tilsyn af overholdelsen af den for gennemsnitssatserne fastsatte overgrænse bor medlemsstaterne forinden en gennemsnitssats indføres eller ændres på eget initiativ for Kommissionen fremlægge beregninger, som er foretaget efter den fælles metode, UDSTEDT FØLGENDE DIREKTIV:

Artikel 1

1. Indfører eller ændrer en medlemsstat i medfør af traktatens artikel 97 en gennemsnitssats, som såvel ved indførsel som udførsel skal udligne indenlandske omsætningsafgifter, som direkte eller indirekte belaster produktionen af en vare eller en varegruppe, skal denne sats beregnes efter dette direktivs bestemmelser og under hensyn til de faktiske produktionsbetingelser.

2. Bestemmelserne i dette direktiv anvendes ikke:

— på de gennemsnitssatser, der er gældende ved dette direktivs ikrafttræden, selv om de i overensstemmelse med reglerne i artikel 6 bliver anvendt ved beregning af den tidligere afgiftsbelastning;

— på tilpasninger af gennemsnitssatserne, der udelukkende skyldes en almindelig ændring af omsætningsafgiftssatserne;

▼A1

— på de gennemsnitssatser, der er gældende i Grækenland på tidspunktet for denne stats tiltrædelse; disse bestemmelser benyttes dog ved bedømmelsen af de pågældende satsers overensstemmelse med bestemmelserne i traktatens artikel 97.

▼B

Artikel 2

1. Den gennemsnitlige afgiftsbelastning for en vare svarer til det vejede gennemsnit af de afgifter, der belaster en vare på dens forskellige typiske produktionsveje, fastsat for hver produktionsvej i overensstemmelse med artiklerne 3—6. Det vejede gennemsnit sammensættes af den enkelte produktionsvejs andel i varens produktion.

2. Den gennemsnitlige afgiftsbelastning for en varegruppe svarer til det vejede gennemsnit af den gennemsnitlige afgiftsbelastning for de repræsentative varer i denne gruppe. Varegruppens størrelse er afgørende for, hvilket antal af repræsentative varer, der skal tages i betragtning. For hver enkelt repræsentativ vare beregnes den gennemsnitlige afgiftsbelastning i overensstemmelse med bestemmelserne i stk. 1. Det vejede gennemsnit sammensættes efter den andel, som de for hver enkelt repræsentativ vare repræsenterede varer udgør af den samlede produktion i varegruppen.

Artikel 3

Ved beregningen af afgiftsbelastningen for en vare i sidste produktionsled kan der tages hensyn til afgiftsbelastningen for alle omkostningsfaktorer i dette led.

Artikel 4

1. Ved beregningen af afgiftsbelastningen for en vare i næstsidste led kan der tages hensyn til de afgifter, der på dette trin belaster råmaterialer og halvfabrikata samt færdigvarer, som indgår i råmaterialer, halvfabrikata og færdigvarer i sidste produktionsled, samt til alle andre omkostningsfaktorer og -elementer i sidste produktionsled, hvis andel i færdigvarens salgspris eksklusive afgift udgør mindst 3%.

2. Ved beregningen af afgiftsbelastningen for en vare i de øvrige produktionsled kan der tages hensyn til afgiftsbelastningen i hvert af disse produktionsled på råmaterialer, halvfabrikata og færdigvarer, der indgår i fremstillingen af råmaterialer, halvfabrikata eller færdigvarer i sidste produktionsled.

Artikel 5

1. Beregnes afgiftsbelastningen for en omkostningsfaktor eller et omkostningselement — ligegyldigt i hvilket produktionsled — ikke i overensstemmelse med artikel 4, kan afgiftsbelastningen på disse omkostningsfaktorer eller -elementer skønsmæssigt forhøjes med 50%.

Er afgiftsbelastningen for disse omkostningsfaktorer eller disse omkostningselementer imidlertid resultatet af anvendelsen af en speciel afgiftssats, skal afgiftsbelastningen, forinden der foretages skønsmæssigt tillæg, beregnes påny på grundlag af normalsatsen. Omfatter den specielle afgiftssats et eller flere tidligere produktionsled, kan der ikke foretages skønsmæssig forhøjelse af den afgiftsbelastning, der er resultatet af anvendelsen af denne sats.

2. Den således for tidligere produktionsled beregnede afgiftsbelastning kan ikke overstige den afgiftsbelastning, der ville være resultatet af anvendelsen af bestemmelserne i artiklerne 4 og 6 på de pågældende omkostningsfaktorer eller omkostningselementer.

Artikel 6

Findes der allerede uanset i hvilket produktionsled en gennemsnitssats for en omkostningsfaktor eller et omkostningselement, der skal tages i betragtning, kan denne sats anvendes ved beregningen af afgiftsbelastningen i de foregående led på denne omkostningsfaktor eller dette omkostningselement i det omfang dette er i overensstemmelse med artikel 97. Denne sats skal anvendes, når den er begrundet efter de beregninger, der i medfør af artikel 10 er forelagt for Kommissionen.

Artikel 7

1. Giver en medlemsstat afkald på at beregne den gennemsnitlige afgiftsbelastning i overensstemmelse med artiklerne 2—6 på en vare eller en varegruppe, kan afgiftsbelastningen fastsættes skønsmæssigt til 100%, 75%, 50%, eller 30% af omsætningsafgiftens normalsats, afhængig af om de omkostningsfaktorer og -elementer, der skal medregnes i varens eller varegruppens sidste produktionsled, og som er underlagt omsætningsafgiftens normalsats eller en forhøjet sats, udgør respektive 65%, 50%, 35% eller mindre end 35% af varens eller varegruppens salgspris eksklusive afgift.

2. Den således fastsatte afgiftsbelastning må ikke overstige den gennemsnitlige afgiftsbelastning, som ville være resultatet af anvendelsen af bestemmelserne i artiklerne 2, 3, 4 og 6.

Artikel 8

Gennemsnitssatserne skal afrundes op eller ned med en halv procent, afhængig af om satsens decimal er over eller under 75 henholdsvis 25.

Artikel 9

Kommissionen udsteder i det omfang, det er nødvendigt, efter høring af medlemsstaterne, gennemførelsesbestemmelserne til artiklerne 1—8 i form af direktiv.

Artikel 10

1. Påtænker en medlemsstat at indføre eller ændre en gennemsnitssats, forelægger den Kommissionen beregninger af den gennemsnitlige afgiftsbelastning foretaget efter reglerne i artiklerne 1—8.

2. Finder Kommissionen, at en i overensstemmelse med artikel 5 eller artikel 7 skønsmæssigt ansat afgiftsbelastning overstiger de grænser, der er fastsat i disse artiklers stk. 2, forelægger medlemsstaten Kommissionen på dennnes anmodning belastningens beregning foretaget i overensstemmelse med reglerne i artiklerne 2, 3, 4 og 6.

Artikel 11

Medlemsstaterne drager omsorg for, at Kommissionen får underretning om ordlyden af de væsentligste nationale retsforskrifter, som måtte blive vedtaget på dette direktivs område.

Dette direktiv er rettet til medlemsstaterne.

( 1 ) EFT nr. C 10 af 14. 2. 1968, s. 4.

( 2 ) EFT nr. 317 af 28. 12. 1967, s. 9.